== Aristokraternes Katekismus og første landflygtighed ==
[[Fil:Malthe Conrad Bruun.jpg|thumb|left|Malthe Conrad Bruun. Stik lavet under eksilet i Paris.]]
Ikke så heldig var han med ''[[Aristokraternes Katekismus]]'' (1796), i anledning af hvilken biskop [[Nicolai Edinger Balle]] optrådte som angiver for det danske [[kancelli]]. Bruun fik ordre til at møde for retten. Men da andre for kort tid siden domfældte brochureforfattere, såsom [[Niels Ditlev Riegels]] og Heibergs skæbne svævede ham for øje, besluttede han efter sine venners råd at søge sikkerhed i udlandet. Han tog til [[Strandmøllen]], hvor vennen [[Hans Guldberg Sveistrup]] var huslærer, og for hvem det lykkedes at overtale møllens ejer [[Johan Christian Drewsen]] til at hjælpe med at få skaffet Bruun bort.<ref>Birkeland, 1982, s. 24.</ref> Skønt mølleren hverken kendte Bruun eller billigede hans synspunkter, ynkedes han dog over det unge menneske og skjulte ham på [[Springforbi]], indtil han kunde se lejlighed til at skaffe ham over til [[Hven]]. Her indrettede Bruun sig da for en tid. Venner kom over og besøgte ham. Selv aflagde han i smug et besøg hos [[Claus Pavels]], der var præst i [[Hørsholm]].
Litteratur Politik Historie Kommunikation Journalistik Kultur Hobby